section_heading: Prvi svjetski rat
paragraph_text: U prosincu 1916. Riemann je premješten na Istočno bojište gdje postaje zapovjednikom VI. korpusa kojim je do tada zapovijedao Georg von der Marwitz. S navedenim korpusom drži položaje duž pripajtskih močvara u Ukrajini. U rujnu 1917. VI. korpus je premješten sjeverno u sastav 8. armije gdje sudjeluje u uspješnom napadu na Rigu. U prosincu 1917. Riemann je premješten u pričuvu i stavljen na raspolaganje, te je u ožujku 1918. umirovljen.